《鉴亭话别示及门诸子 其二》
清代·郭柏荫

文士相轻自古然，不妨褒贬让时贤。众流浩荡争趋海，一木槎丫独拄天。

老马就衰犹识路，野狐虽幻枉谈禅。书生报国无奇策，回首名山讲艺年。

作者简介：（?—1884）清福建侯官人，字远堂。道光十二年进士。授编修。咸丰间会办本省团练，擢郎中。同治间历官江苏、广西、湖北巡抚，署湖广总督，曾镇压京山会党。旋以病乞归。